**LIETUVOS RESPUBLIKOS APLINKOS MINISTRAS**

**Į S A K Y M A S**

**DĖL LIETUVOS RESPUBLIKOS APLINKOS MINISTRAS 2003 M. SPALIO 8 D. ĮSAKYMO NR. 493 „DĖL INFORMACIJOS APIE DEGALŲ TAUPYMĄ IR IŠMETAMŲJŲ CO2 DUJŲ KIEKĮ PATEIKIMO VARTOTOJAMS PARDUODANT NAUJUS KELEIVINIUS AUTOMOBILIUS TVARKOS PATVIRTINIMO“ PAKEITIMO**

2004 m. balandžio 16 d. Nr. D1-191

Vilnius

Vadovaudamasis Lietuvos Respublikos aplinkos oro apsaugos įstatymo (Žin., 1999, Nr. [98-2813](https://www.e-tar.lt/portal/lt/legalAct/TAR.9A844F180551)) 17 straipsniu ir siekdamas įgyvendinti Komisijos direktyvos 2003/73/EB, iš dalies pakeičiančios Europos Parlamento ir Tarybos direktyvos 1999/94/EB III priedą, nuostatas,

Pakeičiu Lietuvos Respublikos aplinkos ministro 2003 m. spalio 8 d. įsakymu Nr. 493 „Dėl Informacijos apie degalų taupymą ir išmetamųjų CO2 dujų kiekį pateikimo vartotojams parduodant naujus keleivinius automobilius tvarkos patvirtinimo“ (Žin., 2003, Nr. [99-4474](https://www.e-tar.lt/portal/lt/legalAct/TAR.6341B8AFB95A)) patvirtintos Informacijos apie degalų taupymą ir išmetamųjų CO2 dujų kiekį parduodant naujus keleivinius automobilius tvarkos 3 priedą ir jį išdėstau taip:

Informacijos apie degalų

taupymą ir išmetamųjų CO2

dujų kiekį pateikimo

vartotojams parduodant naujus

keleivinius automobilius

tvarkos 3 priedas

**PLAKATO ARBA VAIZDUOKLIO, KURIS TURI BŪTI PREKYBOS PUNKTE,**

**APRAŠAS**

1. Plakatas arba vaizduoklis turi atitikti šiuos reikalavimus:

1.1. matmenys ne mažesni kaip 70 cm x 50 cm;

1.2. jame pateikta informacija turi būti lengvai įskaitoma;

1.3. jeigu informacija pateikiama elektroninio vaizduoklio ekrane, jo matmenys turi būti ne mažesni kaip 25 cm x 32 cm (17 colių). Informacija gali būti rodoma vaizdo paslinkimo būdu;

1.4. keleivinių automobilių modeliai turi būti suklasifikuoti ir išvardyti atskirai pagal naudojamų degalų rūšis (benzinas arba dyzelinas). Kiekvienoje grupėje, sudarytoje pagal degalų rūšis, automobiliai išvardijami pagal išmetamųjų CO2 dujų kiekį didėjančia tvarka, sąrašą pradedant modeliu, kuris yra ekonomiškiausias;

1.5. sąraše šalia kiekvieno keleivinio automobilio modelio nurodoma jo markė ir oficialiai patvirtintas sunaudojamų degalų bei išmetamųjų CO2 dujų kiekis skaičiais. Oficialiai patvirtintas sunaudojamų degalų kiekis nurodomas litrais 100 (šimtui) kilometrų, l/100 km, kilometrais vienam litrui, km/l arba atitinkamu jų deriniu, nurodant vieną skaičių po kablelio. Oficialiai patvirtintas išmetamųjų CO2 dujų kiekis nurodomas gramais kilometrui (g/km) suapvalinus iki artimiausio sveikojo skaičiaus.

Siūloma tokia informacijos pateikimo plakate forma:

|  |  |  |  |  |
| --- | --- | --- | --- | --- |
| Degalų rūšis | Markė | Modelis | Išmetamųjų CO2 dujų kiekis | Sunaudojamų degalų kiekis |
| Benzinas | 1. |  |  |  |
| 2. |  |  |  |
| ... |  |  |  |
| Dyzelinas | 1. |  |  |  |
| 2. |  |  |  |
| ... |  |  |  |

1.6. turi būti pateikta informacija apie galimybę nemokamai įsigyti degalų taupymo vadovą, kuriame nurodyti visų naujų keleivinių automobilių modelių duomenys. Naudojant elektroninio vaizduoklio ekraną, ši informacija turi būti matoma nuolatos;

1.7. turi būti pateikta informacija apie tai, kad automobilio sunaudojamų degalų ir išmetamųjų CO2 dujų kiekiui įtakos turi ne tik automobilio ekonomiškumas, bet ir vairavimo būdas bei kiti netechniniai veiksniai, ir kad CO2 dujos yra pagrindinės šiltnamio efektą sukeliančios dujos, dėl kurių vyksta globalinis klimato atšilimas. Naudojant elektroninio vaizduoklio ekraną, ši informacija turi būti nuolat matoma.

2. Kas šeši mėnesiai plakatas arba informacija vaizduoklyje turi būti atnaujinama. Naudojant elektroninio vaizduoklio ekraną, informacija turi būti atnaujinama kas trys mėnesiai.

3. Plakatas arba vaizduoklis gali būti visiškai pakeistas elektroninio vaizduoklio ekranu. Tokiu atveju elektroninio vaizduoklio ekranas įrengiamas taip, kad jis patrauktų pirkėjo dėmesį taip, kaip plakatas arba vaizduoklis.‘

APLINKOS MINISTRAS ARŪNAS KUNDROTAS